CELEX: 62021CN0556
Language: hr
Date: 2021-09-10 00:00:00
Title: Predmet C-556/21: Zahtjev za prethodnu odluku koji je 10. rujna 2021. uputio Raad van State (Nizozemska) – Staatssecretaris van Justitie en Veiligheid, druge stranke: E.N., S.S. i J.Y.

22.11.2021   
            
            
               HR
            
            
               Službeni list Europske unije
            
            
               C 471/28
            
         
      Zahtjev za prethodnu odluku koji je 10. rujna 2021. uputio Raad van State (Nizozemska) – Staatssecretaris van Justitie en Veiligheid, druge stranke: E.N., S.S. i J.Y.
      (Predmet C-556/21)
      (2021/C 471/35)
      Jezik postupka: nizozemski
      
         Sud koji je uputio zahtjev
      
      Raad van State
      
         Stranke glavnog postupka
      
      
         Žalitelj: Staatssecretaris van Justitie en Veiligheid
      
         Druge stranke u žalbenom postupku: E.N., S.S. i J.Y.
      
         Prethodno pitanja
      
      Treba li članak 27. stavak 3. i članak 29. Uredbe (EU) br. 604/2013 Europskog parlamenta i Vijeća od 26. lipnja 2013. o utvrđivanju kriterija i mehanizama za određivanje države članice odgovorne za razmatranje zahtjeva za međunarodnu zaštitu koji je u jednoj od država članica podnio državljanin treće zemlje ili osoba bez državljanstva (SL 2013., L 180 (1)) (SL, posebno izdanje na hrvatskom jeziku, poglavlje 19., svezak 15., str. 108. i ispravak SL 2017., L 49, str. 50.) tumačiti na način da im se ne protivi to da, ako pravni poredak države članice za predmete poput predmetnog predviđa dvostupanjsko sudovanje, žalbeni sudac prilikom ispitivanja predmeta na zahtjev nadležnog tijela države članice donese mjeru privremene pravne zaštite koja za posljedicu ima odgodu roka za transfer?
      
         (1)  str. 31.